تورکیه، آوروپا پارلمانی (آ.پ)نینن مذاکیره‌لری دوردورما قرارینی، یوخ حؤکمونده سایدیغینی بیلدیردی.
خاریجی ایشلر باخانلیغیندان وئریلن آچیقلامادا، قبول ائدیلن تورکیه قراری ایله ایلگیلی،
"اساس‌سیز ادعا‌لارا و بؤهتان‌لارا دایانان بو قرار سؤزوگئدن قورومون اعتبارینی آیاق‌لار آلتینا آلماقدا‌دیر. بو قرار طرفیمیزدن یوخ حؤکمونده ساییلماقدا‌دیر" دئییلدی.
آوروپا بیرلیگی (آ.ب) باخانی عمر چئلیک ده بیر مطبوعات کونفرانسی تشکیل ائدرک آ.پ‌نین قرارینا تپکی گؤستردی و راپورو قبول ائتمه‌یه‌جک‌لرینی بیلدیردی.
آ.پ‌نین سیاسی کاراکترلی بیر قرار آلدیغینی ایفاده ائدن عمر چئلیک، راپورون، هئچ بیر باغلاییجی‌لیغی‌نین اولمادیغینی سؤیله‌دی.
چئلیک،
"تورکیه‌نین ایندییه قدر ائتدیک‌لرینی گؤرمه‌ین، ارمنی مسئله‌سینده تک طرف‌لی تاریخ آنلاییشینی منیمسه‌ین بو راپورو قبول ائتمیریک. بو راپور امکداش‌لیق راپوری دئییل. بیزیم آ.پدن گؤزلنتیمیز، اویغون امکداش‌لیق چیخاران یئنی کؤرپولر قوران، تنقیدلرله بیرلیکده ایره‌لیلمه‌یه ایمکان وئرن حؤکم‌لر چیخارماسی‌دیر. بو راپور بیر تخریبات راپورودور. آ.پ راپورونو سون ایکی ایل اولدوغو کیمی بو ایل ده یوخ حؤکمونده قبول ائدیریک. راپور عینیله قایتاریلا‌جاق" دئدی.
عمر چئلیک،
"بو راپوردا، آ.پ طرفین‌دن تورکیه‌دکی آنایاسا دییشیک‌لیک‌لری‌نین مؤوجود حالییلا تطبیق اولونماسی وضعیتینده، قاتیلیم موذاکیره‌لری‌نین آسقییا آلینماسی، گؤمروک بیرلیگی‌نین یئنی‌لنمه‌سی اوچون اینسان حاق‌لاری کومیسیونونا بوتون قاتیلیم اؤنجه‌سی قوند‌لارین آسقییا آلینماسی یولوندا ائدیلن چاغری‌لار، آ.پ‌نین تورکیه-آ.ب ایلیشکیلری‌نین اؤنمینی قاوراماق‌دان نه قدر اوزاغا دوشدوگونو گؤستریر" دئدی.
16  آوریل خالق اویلاماسی‌نین یوزده 86لیک یوکسک بیر قاتیلیملا، آچیق شفاف بیر سورجله و خالقین بونو قبول ائتمه‌سیله گرچکلشدیگینی خاطیرلا‌دان چئلیک،
"تورکیه‌دن طلب ائدیلن شئی تورکیه‌نین خالقین ایراده‌سینه لاقید قالماسی‌دیر. طبیعی کی بئله بیر شئی سؤز قونوسو اولمایا‌جاق. آ.پ‌نین بئله بیر چاغری وئرمه‌یه حاقی یوخ‌دور. بو آنتی دموکراتیک بیر یاناشما‌دیر. آوروپا پارلمانینی خالق ایراده‌سینه سایغی گؤسترمه‌یه چاغیریریق" دئدی.
